Document ID: /roh_data/filtered/swiss_laws_in_ROHinterleaved.jsonl.gz/14977

This text was translated from FR into Rumantsch Grischun.

Le commanditaire n’est tenu des pertes qu’à concurrence du montant de sa commandite. À défaut d’une convention réglant la participation du commanditaire aux bénéfices et aux pertes, cette participation est fixée librement par le tribunal. Si le montant inscrit de la commandite n’a pas été intégralement versé ou a été réduit, les intérêts, bénéfices et, le cas échéant, les honoraires ne peuvent y être ajoutés qu’à concurrence de ce montant.

Il commanditari ha da surpigliar ina perdita fin maximalmain a l’import da sia summa commanditara. Sch’i manca ina cunvegna che regla la participaziun dal commanditari al gudogn ed a la perdita, decida la dretgira en chaussa tenor appreziar. Sche la summa commanditara n’è betg vegnida pajada cumplainamain u sch’ella è vegnida reducida posteriuramain, dastgan ils tschains, ils gudogns ed eventuals onuraris vegnir agiuntads ad ella mo, fin ch’ella ha puspè cuntanschì ses import cumplain.